text: Eftersøgt ung mand fundet i god behold
  13 oktober 2016 kl. 04.50
  Den 21-årige Rasmus Uy Barreta Madsen fra Løsning er fundet i god behold.
  Opdateret:
  Klokken lidt over 14 torsdag meddelte Sydøstjyllands Politi, at den eftersøgte 21-årige mand er fundet i god behold. Eftersøgningen er indstillet.
  Den tidligere efterlyste 21-årige mand er nu fundet i god behold. Vi siger tak for hjælpen #politidk
  Rasmus Uy Barreta Madsen er gået fra hjemmet på Vandmøllevej i Løsning. Han forlod hjemmet onsdag aften mellem kl. 18.30 og 21 i deprimeret tilstand.
  Politiet beskriver ham som slank af bygning, med sort hår og mørk i huden og han har et ar over venstre øje. Han var iført en sort hue, sort Hummel dynejakke, sorte bukser og mørke sko.
  Lars Grønlund, vagtchef, Sydøstjyllands politi: "Vi vil gerne opfordre til, at folk i området kikker efter Rasmus i skure og udhuse"
  - Vi vil gerne opfordre til, at folk i området kikker efter Rasmus i skure og udhuse, så vi kan finde og hjælpe den 21-årige, siger vagtchef Lars Grønlund, Sydøstjyllands politi, til TV SYD.
  Politiet har natten til torsdag ledt efter den 21-årige både med hundepatruljer og helikopter. En eftersøgning, der fortsatte torsdag.
  
  
  